OpenLLM-France/wikimedia huggingface dataset:
# Kepler (desambiguació)

«Kepler» té aquests significats:
* Kepler (cràter), cràter d'impacte lunar entre l'Oceanus Procellarum a l'oest i Mare Insularum a l'est
* Johannes Kepler (Weil der Stadt, Sacre Imperi, 1571 - Ratisbona, 1630), astrònom i matemàtic alemany i figura clau en la revolució científica
* Johannes Kepler ATV
* Conjectura de Kepler, conjectura ideada pel matemàtic i astrofísic alemany Johannes Kepler (1571-1630)
* Equació de Kepler
* Kepler Std
* Lleis de Kepler, proposició lògica per a descriure el moviment dels planetes en les seves òrbites al voltant del Sol
* Missió Kepler
* Políedre de Kepler-Poinsot
* Kepler-9, estrella a la Constel·lació de la Balança dins del camp de visió de la Missió Kepler
* Kepler-16, sistema amb una estrella binària localitzat a la constel·lació Cygnus per la nau espacial Kepler
* Kepler-16b
* Kepler-22b
* Kepler-37b, exoplaneta que orbita l'estrella Kepler-37 en la constel·lació de Lira
* Kepler-62
* Kepler-62b, exoplaneta més interior i el segon més petit orbitant l'estel Kepler-62 trobat utilitzant
* Kepler-62c, exoplaneta descobert en òrbita al voltant de l'estel Kepler-62
* Kepler-62d, exoplaneta que orbita l'estel Kepler-62
* Kepler-62e, súper-Terra descoberta en òrbita al voltant de l'estel Kepler-62
* Kepler-62f, súper-Terra descoberta en òrbita al voltant de l'estel Kepler-62
* Kepler-86
* Kepler-186
* Kepler-186f, exoplaneta orbitant la nana vermella Kepler-186, a 500 anys llum de la Terra
* Kepler-452b, exoplaneta orbitant l'estrella Kepler-452 identificat pel telescopi espacial Kepler
# Kepler-947b

Kepler-947b és un planeta extrasolar que forma part d'un sistema planetari format per almenys un planeta. Orbita l'estel denominat Kepler-947. Va ser descobert l'any 2016 per la sonda Kepler per mitjà de trànsit astronòmic.

## Referències

* 1 2 Jason F. Rowe «False positive probabilities for all Kepler objects of interest: 1284 newly validated planets and 428 likely false positives» (en anglès). Astrophysical Journal, 2, 10-05-2016, pàg. 86–86. DOI: 10.3847/0004-637X/822/2/86.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Jennifer van Saders «Revised Radii of Kepler Stars and Planets Using Gaia Data Release 2» (en anglès). Astrophysical Journal, 2, 16-10-2018, pàg. 99. DOI: 10.3847/1538-4357/AADA83.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-947 b» (en anglès). Extrasolar Planets Encyclopaedia. Observatori Meudon. [Consulta: 19 desembre 2020].
* ↑ «El sistema planetari Kepler-947 està compost almenys per un planeta.». Open Exoplanet Catalogue. [Consulta: 8 febrer 2017].
* ↑ «Planet Kepler-947 b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
# Kasim (fill d'Ahmet I)

Kasim (1613-1638) fou un príncep otomà, fill d'Ahmet I i de Kösem Mahpeyker i germà de pare i mare de Murat IV i Ibrahim I.
Va viure sempre tancat al serrallo fins que Murat IV, que es malfiava dels seus germans i els va anar eliminant un a un, el va fer executar finalment el dia 17 de febrer de 1638.

## Bibliografia

* J. Von Hammer, Histoire de l'Empire Ottoman, París, 1844
# Khijadia Dosaji

Khijadia Dosaji o Khijaria Dosaji fou un petit estat tributari protegit al prant de Gohelwar a l'agència de Kathiawar, presidència de Bombai. Estava format per un sol poble amb dos tributaris separats. La superfície era de 5 km² i la població el 1881 de 265 habitants. Els ingressos s'estimaven en 240 lliures. La capital estava situada a 18 km al nord-oest de l'estació ferroviària de Chitral.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jordi d'Àustria

Jordi d'Àustria (nascut el 1520 a Gant, - mort a Lieja, el 1557) fou bisbe de Brixen el 1525, arquebisbe de València de 1538 a 1544 i príncep-bisbe del principat de Lieja de 1544 fins a la seva mort l'any 1557.
Era el fill de Maximilià I del Sacre Imperi Romanogermànic i d"'una de les seves amants segons les fonts una Salzburguesa o d'una família noble hongaresa. Va créixer a les Disset Províncies sota la tutela de Margarida d'Àustria, junts amb Carles V i Ferran I. Margarida va carregar-lo aviat d'unes prebendes i va obtenir la dispensa papal del que a aquesta època es considerava com la màcula del seu naixement fora del casament de son pare.
El 1525 va esdevenir bisbe de Brixen on va seguir la política de Carles i de Ferran en lluitar contra el protestantisme i els abusos dins l'església catòlica, mentrestant va omplir missions diplomàtiques a Bolonya, a les Disset Províncies, a Hamburg i a Dinamarca, a Nàpols i Brussel·les. De 1539 a 1541 va ser arquebisbe de València. Carles V va cercar un aliat segur a la dimissió del príncep-bisbe de Lieja Corneli de Berghes.
Durant el viatge de València a Lieja, Francesc I de França va captivar-lo prop de Lió. Després de 22 mesos de captivitat i el pagament d'un llarg rescat va poder prendre efectivament el seu càrrec. A Lieja va tenir la reputació d'un sobirà moderat, delerós del benestar dels seus subordinats. En la seva política exterior va romandre totalment sotmès a Carles V.
Va tenir tres fills: Jordi, un sacerdot que va morir el 1619, Margarida que va esdevenir una abadessa prop de Charleroi (mort el 1604) i Maria (mort després de 1589).

## Referències

* Llista dels bisbes de Tongeren, Maastricht i Lieja0
* ↑ «Adam Wandruszka,Georg von Österreich, in: Neue Deutsche Biographie 6 (1964), pàgina210». Arxivat de l'original el 2016-03-03. [Consulta: 8 agost 2010].
# Kepler-90c

Kepler-90c és un exoplaneta que orbita a l'estrella Kepler-90 en la constel·lació del Dragó. El planeta és una superterra.
Kepler-90d és un 19 % més gran que la Terra. Té una ressonància orbital 5:4 amb Kepler-90b. Això vol dir que en el temps que triga Kepler-90b a orbitar l'estrella cinc vegades, Kepler-90c orbita l'estrella exactament quatre vegades de manera que els planetes sempre es troben en les mateixes posicions. Ressonàncies similars també existeixen en les llunes interiors de Júpiter.

## Referències

* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 Davide Gandolfi «The planetary system to KIC 11442793: a compact analogue to the solar system» (en anglès). Astrophysical Journal, 1, 31-12-2013, pàg. 18. DOI: 10.1088/0004-637X/781/1/18.
* 1 2 3 4 Afirmat a: The Kepler Giant Planet Search. I: A Decade of Kepler Planet-host Radial Velocities from W. M. Keck Observatory. Indicat a la font segons: NASA Exoplanet Archive. Data de publicació: 2024. DOI: 10.3847/1538-4365/AD0CAB.
* ↑ Davide Gandolfi «The planetary system to KIC 11442793: a compact analogue to the solar system» (en anglès). Astrophysical Journal, 1, 31-12-2013, pàg. 18. DOI: 10.1088/0004-637X/781/1/18.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-90 c» (en anglès). Extrasolar Planets Encyclopaedia. Observatori Meudon. [Consulta: 19 desembre 2020].
* ↑ «The planetary system Kepler-90 hosts at least 8 planets.» (en anglès). Open Exoplanet Catalogue. [Consulta: 19 desembre 2020].
# Kingpin (còmic)

El Kingpin (Wilson Fisk) és un superdolent que apareix en els còmics de Marvel Comics. El personatge va ser creat per Stan Lee i John Romita Sr., i va aparèixer per primera vegada a The Amazing Spider-Man nº50 (juliol de 1967).
Un dels més temuts i poderosos capitostos del crim organitzat a l'Univers Marvel, típicament mantenint la posició de senyor del crim a Nova York. Va ser inicialment adversari de Spider-Man, i més tard va passar a convertir-se en el nèmesi de Daredevil, com també en un recurrent enemic de Punisher. Les seues peculiaritats principals són una aparença fornida sota un vestit blanc d'etiqueta i un bastó abillat amb diamants o altres materials durs per al combat físic. La paraula "Kingpin" fa referència al títol de senyor del crim al parlar de la màfia estatunidenca.

## Referències

* ↑ Furious, Nick (25 de gener de 2011). "The Top 5 Enemies of Daredevil" Arxivat 2021-07-01 a Wayback Machine.. comicbooked.com

## Enllaços externs

* Kingpin a la Comic Book DB (arxivat de l'original) (anglès)
* Kingpin a Marvel.com (anglès)
* Perfil de Kingpin a Spiderfan.org Arxivat 2021-12-16 a Wayback Machine. (anglès)
# Krasnossoldatski

Krasnossoldatski - Красносолдатский (rus) - és un poble (un khútor) de l'óblast de Bélgorod, a Rússia. El 2016 tenia 23 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Kintampo

Kintampo o Kintapo és una ciutat de Ghana a la Regió de Brong-Ahafo. Kintampo té una població de 49.046 habitants
És una destinació turística per les notables Cascades de Kintampo. Fins al 1907 fou capital del Districte South del aleshores Protectorat dels Territoris del Nord de la Costa d'Or, però aquell any la capital va passar a Tamale. El 1988 fou capital del Districte de Kintampo però el 2004 es va segregar el Kintampo South District i la resta va ser reanomenada Kintampo North Municipal District, un dels 7 municipis dels 22 districtes de la regió Brong-Ahafo.

## Referències

* Kintampo Arxivat 2016-03-10 a Wayback Machine.
# Kintoreïta

La kintoreïta és un mineral de la classe dels fosfats, que pertany al grup de la plumbogummita. Rep el nom de l'aflorament Kintore opencut, a Austràlia, la seva localitat tipus.

## Característiques

La kintoreïta és un fosfat de fórmula química PbFe₃(PO₄)(PO₃OH)(OH)₆. Va ser aprovada com a espècie vàlida per l'Associació Mineralògica Internacional l'any 1992, i la primera publicació data del 1995. Cristal·litza en el sistema trigonal. La seva duresa a l'escala de Mohs és 4. És el fosfat anàleg de la segnitita. Forma una sèrie de solució sòlida amb la corkita.
Segons la classificació de Nickel-Strunz, la kintoreïta pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Formació i jaciments

Va ser descrita a partir d'exemplars de dos indrets molt propers, localitazats a Broken Hill, a Nova Gal·les del Sud (Austràlia): els afloraments Kintore i Block 14. També ha estat descrita en altres indrets del país, tant de Nova Gal·les del Sud com d'Austràlia Meridional, així com a Xile, els Estats Units, Àustria, Portugal, França, Alemanya, Bèlgica, Eslovàquia, Hongria, Itàlia, Espanya, República Txeca, Anglaterra i el Japó. Als territoris de parla catalana ha estat descrita a la mina San Miguel (Ribes de Freser, Ripollès).

## Referències

* ↑ «Kintoreite» (en anglès). Mindat. [Consulta: 22 maig 2019].
* ↑ Pedro Mingueza, Joan Rosell-Riba, David Ruiz-Corominas, Jordi Ibáñez-Insa, Albert Vaquero, Valentín Bártulos «Estudi mineralògic de la mina "San Miguel", Ribes de Freser, el Ripollès, Girona, Catalunya, Espanya». Mineralogistes de Catalunya, 2, 2022, pàg. 3-38 [Consulta: 25 gener 2024].
# Canon EF-M 11-22mm f/4-5.6 IS STM

El Canon EF-M 11-22mm f/4-5.6 IS STM és un objectiu zoom gran angular amb muntura Canon EF-M.
Aquest, va ser anunciat per Canon el 6 de juny de 2013, amb un preu de venta suggerit de 379€.
Actualment, és l'òptica més gran angular de Canon de la sèrie EF-M.
La seva distància focal de 11-22mm té el mateix camp visual en una càmera EOS de la sèrie M que una lent de 18-35mm en una càmera de fotograma complet.
Aquest objectiu s'utilitza sobretot per fotografia de paisatge i arquitectura.

## Característiques

Les seves característiques més destacades són:
* Distància focal: 11-22mm
* Obertura: f/4 - 22 (a 11mm) i f/5.6 - 32 (a 22mm)
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 3 passes
* Distància mínima d'enfocament: 15cm
* Rosca de 55mm
* Distorisió òptica a 11mm de -3,18% (tipus barril).
* A 11mm i f/4 l'objectiu l'ombrejat les cantonades gairebé tres passes de llum, però és a partir de f/8 on aquest efecte es veu rebaixat fins a un pas. A 22mm i f/5.6 l'objectiu ombreja les cantonades una mica més d'un pas, i és a f/8 on aquest efecte es veu rebaixat fins a mig pas de llum.
* A 11mm i f/5.6 és on l'objectiu comença a millorar la distorsió de les cantonades, respecte a f/4

## Construcció

* L'exterior de l'òptica és metàl·lica, mentre que l'interior és de plàstic
* Per estendre l'objectiu a la posició normal, cal prémer un interruptor d'alliberament de bloqueig i, a continuació, girar l'anell de selecció per estendre la lent.
* El diafragma consta de 7 fulles, i les 12 lents de l'objectiu estan distribuïdes en 9 grups.
* Consta de 2 elements asfèrics i una lent d'ultra baixa dispersió

## Accessoris compatibles

* Tapa E-55
* Parasol EW-60E
* Filtres de 55mm
* Tapa posterior EB
* Funda LP814

## Referències

* 1 2 «Canon EF-M 11-22mm f/4-5.6 IS STM Specs» (en anglès). Dpreview.
* ↑ «Canon EF-M 11-22mm f/4-5.6 IS STM. Ficha Técnica» (en castellà). Todo fotografia.
* ↑ «La Linea del Tiempo de los Objetivos Canon Montura EF-M» (en castellà). Todo fotografia.
* ↑ «Canon EF-M 11-22mm f/4-5.6 IS STM» (en anglès). Dxo Mark.
* 1 2 «Canon EF-M 11-22mm f/4-5.6 IS STM Lens Review» (en anglès). The digital picture.
* 1 2 «Canon EF-M 11-22mm f/4-5.6 STM IS - Review / Test Report - Analysis» (en anglès). Optical limits. Arxivat de l'original el 2023-01-14. [Consulta: 14 gener 2023].
* ↑ «Canon 11-22 mm IS STM» (en anglès). Kenrockwell.
* ↑ «Canon EF-M 11-22mm f/4-5.6 IS STM Accesorios» (en castellà). Canon España. Arxivat de l'original el 2023-01-14. [Consulta: 14 gener 2023].
# Cantó de Saint-Denis-6

El cantó de Saint-Denis-6 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Saint-Denis.

## Història

Llista dels consellers generals successius :
| Data d'elecció | Identitat | Partit |
| 2001 - | Serge Hoarau | |

## Referències

* ↑ «Décret n° 2014-236 du 24 février 2014 portant délimitation des cantons dans le département de La Réunion.». [Consulta: 16 juliol 2022].
* ↑ «Décret no 88-400 du 21 avril 1988 portant modification et création de cantons dans le département de La Réunion». [Consulta: 16 juliol 2022].

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Casa del Sant Hospital

La Casa del Sant Hospital és una obra historicista de Begur (Baix Empordà) inclosa a l'Inventari del Patrimoni Arquitectònic de Catalunya.

## Descripció

Antic hospital amb tipologia de pati des d'una porta d'arc rebaixat. Al pati: petit porxo al fons amb columnes de pedra i arcs rebaixats. Des del pati s'accedeix a l'edifici per una escala, que dona a l'escala principal interior. També al pati: altre escala lateral d'accés damunt del porxo. La façana interior té balcons correguts, i altres obertures sense composició. La façana exterior: damunt porta principal hi ha la finestra de llinda planera. Al costat de la porta principal hi ha un altre arc de punt d'ametlla (neogòtica) a la qual s'hi accedeix per uns graons (possible capella de l'hospital). Tota la façana és arrebossada i de color blanc. Clou la façana amb una barana massissa del terrat planer d'on sobresurt un cos de teula àrab.
Cal afegir: òcul rodó al damunt de la porta neogòtica.

## Història

Pels veïns: d'inicis del XIX es transformà en edifici d'habitatges.
Edifici de finals del XVIII?

## Referències

* 1 2 3 4 «Casa del Sant Hospital». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 gener 2019].
# Campionat del Món de keirin femení

El Campionat del món de keirin femení és el campionat del món de Keirin organitzat anualment per l'UCI, dins els Campionats del Món de Ciclisme en pista, i es porta disputant des del 2002.

## Pòdiums de les Guanyadores

| Proves | Or | Plata | Bronze |
| 2002 | Li Na (CHN) | Clara Sanchez (FRA) | Rosealee Hubbard (AUS) |
| 2003 | Svetlana Grankovskaya (RUS) | Anna Meares (AUS) | Oksana Grichina (RUS) |
| 2004 | Clara Sanchez (FRA) | Elisa Frisoni (ITA) | Jennie Reed (USA) |
| 2005 | Clara Sanchez (FRA) | Elisa Frisoni (ITA) | Yvonne Hijgenaar (NED) |
| 2006 | Christin Muche (GER) | Clara Sanchez (FRA) | Guo Shuang (CHN) |
| 2007 | Victoria Pendleton (GBR) | Guo Shuang (CHN) | Anna Meares (AUS) |
| 2008 | Jennie Reed (USA) | Victoria Pendleton (GBR) | Christin Muche (GER) |
| 2009 | Guo Shuang (CHN) | Clara Sanchez (FRA) | Willy Kanis (NED) |
| 2010 | Simona Krupeckaite (LTU) | Victoria Pendleton (GBR) | Olga Panarina (BLR) |
| 2011 | Anna Meares (AUS) | Olga Panarina (BLR) | Clara Sanchez (FRA) |
| 2012 | Anna Meares (AUS) | Iekaterina Gnidenko (RUS) | Kristina Vogel (GER) |
| 2013 | Rebecca James (GBR) | Gong Jinjie (CHN) | Lisandra Guerra (CUB) |
| 2014 | Kristina Vogel (GER) | Anna Meares (AUS) | Rebecca James (GBR) |
| 2015 | Anna Meares (AUS) | Shanne Braspennincx (NED) | Lisandra Guerra (CUB) |
| 2016 | Kristina Vogel (GER) | Anna Meares (AUS) | Rebecca James (GBR) |
| 2017 | Kristina Vogel (GER) | Martha Bayona (COL) | Nicky Degrendele (BEL) |

## Enllaços externs

* Web de l'UCI
* Palmarès en Keirin a memoire-du-cyclisme.eu
# Casa Aloy Romaní

La Casa Aloy Romaní és una obra eclèctica de Capellades (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici residencial entre mitgeres, situat al passeig Miquel i Mas, 10, que antigament corresponia al passeig Immaculada Concepció, 53-55. El 1889 el propietari era Jaume Aloy.
Casa de dos pisos acabada en terrat. A la planta baixa presentava 2 portes i 3 finestres i al primer i segon pis dos balcons que centren una finestra. Els arcs de totes les obertures són rebaixats i són destacables les mènsules amb palmetes situada sota els balcons i sota la cornisa de sota el terrat. Damunt els dos balcons del pis superior hi ha 2 corrioles de ferro forjat. Sota la finestra del primer pis hi ha la data "1885".

## Referències

* ↑ «Casa Aloy Romaní». Mapes de Patrimoni Cultural. Diputació de Barcelona.
* ↑ «Casa Aloy Romaní». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Imatge hiperespectral

La imatge hiperespectral recull i processa informació de tot l'espectre electromagnètic. L'objectiu de la imatge hiperespectral és obtenir l'espectre de cada píxel de la imatge d'una escena, amb la finalitat de trobar objectes, identificar materials o detectar processos. Hi ha tres branques generals d'imatges espectrals. Hi ha escàners d'empenta i els escàners de batedora relacionats (escaneig espacial), que llegeixen imatges al llarg del temps, escàners seqüencials de bandes (escaneig espectral), que adquireixen imatges d'una àrea a diferents longituds d'ona, i imatges hiperespectrals d'instantània, que utilitza una matriu fixa. per generar una imatge en un instant.
Mentre que l'ull humà veu el color de la llum visible en la majoria de tres bandes (longituds d'ona llargues -percebudes com a vermelles, longituds d'ona mitjanes- percebudes com a verds i longituds d'ona curtes -percebudes com a blau), la imatge espectral divideix l'espectre en moltes més bandes. Aquesta tècnica de dividir les imatges en bandes es pot estendre més enllà del visible. En imatges hiperespectrals, els espectres gravats tenen una resolució de longitud d'ona fina i cobreixen una àmplia gamma de longituds d'ona. La imatge hiperespectral mesura bandes espectrals contínues, a diferència de la imatge multibanda que mesura bandes espectrals espaiades.
Els enginyers construeixen sensors hiperespectrals i sistemes de processament per a aplicacions en astronomia, agricultura, biologia molecular, imatges biomèdiques, geociències, física i vigilància. Els sensors hiperespectrals observen objectes utilitzant una gran part de l'espectre electromagnètic. Alguns objectes deixen "empremtes dactilars" úniques a l'espectre electromagnètic. Conegudes com a signatures espectrals, aquestes "empremtes dactilars" permeten identificar els materials que formen un objecte escanejat. Per exemple, una signatura espectral del petroli ajuda els geòlegs a trobar nous jaciments de petroli.
Hi ha quatre tècniques bàsiques per adquirir el conjunt de dades tridimensional (x, y, λ) d'un cub hiperespectral. L'elecció de la tècnica depèn de l'aplicació concreta, ja que cada tècnica té avantatges i inconvenients depenent del context: Escaneig espacial, Escaneig espectral, No escanejant, Exploració espacial espectral.

## Referències

* ↑ Chilton, Alexander. «The Working Principle and Key Applications of Infrared Sensors» (en anglès). AZoSensors, 07-10-2013. [Consulta: 11 juliol 2020].
* ↑ Chein-I Chang. Hyperspectral Imaging: Techniques for Spectral Detection and Classification (en anglès). Springer Science & Business Media, 31 July 2003. ISBN 978-0-306-47483-5.
* ↑ Hans Grahn. Techniques and Applications of Hyperspectral Image Analysis (en anglès). John Wiley & Sons, 27 September 2007. ISBN 978-0-470-01087-7.
* ↑ Hagen, Nathan; Kudenov, Michael W. Optical Engineering, 52, 9, 2013, pàg. 090901. Bibcode: 2013OptEn..52i0901H. DOI: 10.1117/1.OE.52.9.090901 [Consulta: free].
* ↑ Lu, G; Fei, B Journal of Biomedical Optics, 19, 1, 01-01-2014, pàg. 10901. Bibcode: 2014JBO....19a0901L. DOI: 10.1117/1.JBO.19.1.010901. PMC: 3895860. PMID: 24441941.